Glyndwr Vineyard - Llanblethian, Vale of Glamorgan | Groupon
Bridge Road, Llanblethian, Vale of Glamorgan CF71 7JG Bridge Road, Llanblethian Directions
Llanblethian, Vale of Glamorgan CF71 7JG
Winford (34 mi)
Groupon has verified that the customer actually visited Glyndwr Vineyard. Ford bekyk oorsaak ná nóg 'n Kuga brand | Netwerk24
Ford bekyk oorsaak ná nóg 'n Kuga brand
Deur Landi Slatter 21 April 2019 08:16
Nog ’n Ford Kuga het Vrydag aan die brand geslaan, het hoofsupt. Wayne Minnaar, woordvoerder van die Johannesburgse metropolisie (JMPD), aan Rapport bevestig.
Die Kuga wat Vrydag vlamgevat het. Foto: Facebook.
’n Foto van ’n brandende Ford Kuga het Vrydag die ronde gedoen op sosiale media.
“Die motor het net begin brand. Die bestuurder kon gelukkig in die noodbaan aftrek en uit die motor kom,” het Minnaar gesê.
Die bestuurder is nie beseer nie.
Die voorval het omstreeks 12:00 gebeur op die N12 naby Eldoradopark, sê Minnaar.
Dit is nie in hierdie stadium duidelik watter jaarmodel die Kuga was nie.
Tientalle Ford Kugas het tussen November 2015 en Desember 2017 in Suid-Afrika aan die brand geslaan.
Minesh Bhagaloo, Ford se woordvoerder, sê hulle is bewus van Vrydag se voorval en ondersoek die oorsaak van die brand dringend. “Die veiligheid van ons klante is ’n prioriteit en ons skakel met die klant om die ongerief wat veroorsaak is te minimaliseer.”
Bhagaloo sê Ford het nie tans besonderhede oor die oorsaak van die voorval nie en kan nie nou daaroor kommentaar lewer nie.
Renisha Jimmy, wie se broer Reshall Jimmy in Desember 2015 doodgebrand het in sy Ford Kuga, het aan Rapport gesê dis skokkend dat dit weer gebeur het.
Adv. Gerrie Nel, hoof van AfriForum se private vervolgingseenheid, staan die Jimmy-gesin tans by met ’n geregtelike doodsondersoek na Reshall se dood.
Die saak sal op 13 Mei hervat word.
Kapt. Kay Makhubele, ’n provinsiale woordvoerder van die Gautengse polisie, het gesê hy weet nie van ’n saak wat aanhangig gemaak is in verband met die voorval nie, maar sal dit opvolg.
Teen druktyd het Rapport nog niks van hom gehoor nie.
Meer oor: Reshall Jimmy | Ford Kuga
Gerrie Nel help in ondersoek na Kuga-branddood
Ondersoek ná Kuga-branddood Februarie gedoen